text: Ung mand i livsfare efter ulykke
  10 maj 2015 kl. 06.28
  Efter en fest i Rødekro kravlede en ung mand på en godsvogn på Rødekro Banegård, hvor køreledningerne sendte voldsom strøm igennem ham.
  Den 21-årige havde været til fest i Rødekro natten til søndag. Efterfølgende kravlede han og en ven op på et tog, hvor han fik et voldsomt stød fra køreledningen, oplyser politiet til TV SYD.
  Den unge mand fik 2. og 3. grads forbrændinger på store dele af kroppen og er i livsfare.
  Han blev senere på natten fløjet til Rigshospitalets brandsårsafdeling.
  Begge de unge er tyskere.
  Andre unge er chokerede, som Camilla Hansen, gymnasieelev (varighed 27 sek.):
  21 årig tysk mand kravlede i nat op på togvogn i Rødekro. Blev svært forbrændt af køreledning og er nu fløjet til Rigshospitalet. #politidk
  
  
  